text: Billund får flyrute til Edinburgh
  09 november 2018 kl. 11.10
  Fra foråret bliver der direkte flyforbindelse mellem Billund og Edinburgh, når Ryanair åbner ny rute.
  
  Ryanair får to ugentlige forbindelser mellem Billund og Edinburgh. Første flyvning bliver torsdag den 4. april og  vil være en del af Ryanairs sommertrafikprogram fra Billund, og der vil være afgange hver uge torsdage kl. 18.15 og søndage kl. 18.10 fra Billund Lufthavn med en flyvetid på 1 time og 35 minutter.
  Jesper Klausholm, marketingchef, Billund Lufthavn  ​​: "Hoteller og attraktioner i hele Vestdanmark vil komme til at høre en hel del mere skotsk dialekt den kommende sommer."
  Ruten vil blive fløjet med de velkendte Boeing 737-800 fly, der har plads til 189 passagerer.
  Billund lufthavn har længe arbejdet på at få en direkte rute til Skotland, som i forvejen besøges af omkring 35.000 rejsende fra det vestlige Danmark.
  - Der er et meget stort potentiale for trafik begge veje på ruten mellem Billund og Edinburgh. Vi ved, at ruten efterspørges af mange rejsebureauer, der laver rundrejser i Skotland. Samtidig er jeg helt sikker på, at hoteller og attraktioner i hele Vestdanmark vil komme til at høre en hel del mere skotsk dialekt den kommende sommer, siger Jesper Klausholm, marketingchef, Billund Lufthavn.
  